procesaur/Wiki.mk huggingface dataset:
Идиопатија

Идиопатија е било која болест која нема позната патогенеза или навидум има непознато потекло. За некои болести се познати причинителите, но кај одреден број на луѓе со тие болести, причинителот може да не биде очигледен. Во овие случаи се вели дека потеклото на болеста е идиопатско. За некои болести кај кои не се познати причинителите, најголемиот број на случаи се идиопатски, на пример кај фокална сегментална гломерулосклероза. Кај други болести, само мал процент од случаите се идиопатски (на пример, пулмонарна фиброза).
Вилстер

Вилстер (|Wilster) — град во округот Штајнбург, во сојузната покраина Шлезвиг-Холштајн, Германија.
Градот претставува административно седиште на општинската заедница Вилстермарш, иако самиот град не е член на заедницата.
1 Историја
Вилстер ги добил градските права во 1282 година и со тоа се вбројува помеѓу најстарите градови во покраината Шлезвиг-Холштајн. Вилстер е средиште на Вилстермарш, голема област за одгледување на говеда во Германија.
Од 1 јули 2005 година, градската администрација и администрацијата на општинската заедница Вилстермарш се споени и работат заедно.
2 Знаменитости
Старото Градско собрание изградено во 1585 година е помеѓу најдобро зачуваните ренесансни градби во Шлезвиг-Холштајн.
Исто така, црквата Св. Бартоломеј во барокен стил, изградена од Ернст Георг Зонин помеѓу 1775 и 1781 година и новото Градско собрание изградено во 1786 година се вредни споменици.
3 Луѓе
* Волфганг Ратке — дидактичар и педагог
* Ханс Херман Јунге — СС-офицер и личен слуга на Адолф Хитлер
4 Галерија
Баба Мразица со задача

Баба Мразица со задача (англиски: ''Finding Mrs. Claus'') е американски филм од 2012 година, во режија на Марк Жан. Главните улоги ги толкуваат: Мира Сорвино, Вил Сасо и Лаура Вандервурт.
1 Содржина
Баба Мразица (ја игра Сорвино) се чувствува занемарена од страна на својот мрзелив сопруг, па одлучува да оди во Лас Вегас за да му помогне на едно девојче, кое има голема желба за Божиќ. Но, Дедо Мраз (го игра Сасо) дознава за задачата на својата сопруга, па тргнува кон Градот на гревовите. Меѓутоа, нему не му оди сè според планот, така што Божиќ е во опасност.
Стапица (филм)

„Стапица“ е американски филм од 2012 година, во режија на Штефан Рузовицки. Главните улоги ги играат: Ерик Бана, Чарли Ханам, Оливија Вајлд, Крис Кристоферсон и Сиси Спејсек.
1 Содржина
Едисон и Лајза се брат и сестра кои се наоѓаат во бегство по лошо изведениот грабеж во едно казино. Поради сообраќајната несреќа во која загинуваат нивниот возач и еден полицаец, тие решаваат да тргнат кон канадската граница. Додека ги гони полицијата, нивните неволји не запираат, зашто им се расипува автомобилот и запаѓаат во снежна бура.
Срам (филм)

Срам (англиски: ''Shame'') — британски филм од 2011 година, во режија на Стив Меквин, кој, заедно со Аби Морган, е автор и на сценариото. Главните улоги ги играат: Мајкл Фасбендер, Кери Малиган и Џејмс Беџ Дејл.
1 Содржина
Брендон е триесетгодишен успешен маж, кој живее во луксузен стан во Њујорк. Тој има многу пријатели и живее удобен живот. Сепак, тој има немирна природа и не може да биде среќен и спокоен, зашто е зависник од секс. Поради големиот нагон за секс, тој одржува односи со голем број непознати жени, а понекогаш и со мажи. Често, тој плаќа за сексот, а сите жени што ги запознава ги доживува како потенцијален плен.
Нојендорф-Заксенбанде

Нојендорф-Заксенбанде (|Neuendorf-Sachsenbande) — општина во округот Штајнбург, во Шлезвиг-Холштајн, Германија. Општината е позната по тоа што во нејзе се наоѓа најниската точка во Германија, која е 3,54 метри под морското ниво.
Општината била создадена на 15 април 2003 година, кога биле споени општините Нојендорф кај Вилстер и Заксенбанде кон општината Бредензе.
1 Поврзано
* Цугшпице
* Вилстермарш
Јохан Готлиб Неремберг

Јохан Готлиб Неремберг (|Johann Gottlieb Nörremberg; 11 август 1787 - 20 јули 1862) — германски физичар од областа на поларизацијата на светлината.
Во 1833 г. станал професор по математика, физика и астрономија на Тибингенскиот универзитет, каде работел на геодезија и развојот на оптички инструменти.
Паранормална активност 2

Паранормална активност 2 (англиски: ''Paranormal Activity 2'') е американски филм од 2010 година, во режија на Тод Вилијамс. Главните улоги ги играат: Кејти Федерстон, Мика Слот, Брајан Боланд и Моли Ефраим.
1 Содржина
Даниел реј, со својата жена, Кристи, ќерката Ели, новородениот син, Хантер и нивното куче, се селат во Карлсбад, Калифорнија. По неколку дена, тие откриваат дека некој влегол во нивниот стан, но притоа ништо не недостига. За да спречат повторно да се случи тоа, тие монтираат неколку камери што постојано снимаат сè што се случува во куќата.
Водопади Мируше

Водопадите Мируше (албански: ''Ujëvarët е Mirushës'') се низа на водопади кои се наоѓаат на реката Мируше, притока на Бел Дрим, во Косово. Водопадите, со текот на времето, создале кањони и пештери, кои се познати низ цело Косово. Реката врежа 10 километри долг кањон и создаде 13 речни езерца со водопади меѓу нив, кои го добиле името на "Плитвице на Метохија", осврнувајќи се на познатите водопади во Хрватска. Водопадите се едни од најпосетуваните атракции на областа и луѓето често одат на пливање. Ѕидовите околу водопадите се бели по боја, додека водата од реката е валкана кафеава. Пештерите се, исто така, популарни кај посетителите. Највисокиот водопад, помеѓу шестото и седмото езеро, е висок 22 метри.
ТВ Ед (филм)

ТВ Ед (англиски: ''EDtv'') е американски филм од 1999 година, во режија на Рон Хауард. Главните улоги ги играат: Метју Меконахи, Џена Елфман, Мартин Ландау, Вуди Харелсон и Денис Хопер.
1 Содржина
Телевизискиот канал „Тру ТВ“ е пред банкрот и очајнички настојува да ја врати гледаноста. Затоа, тв-каналот решава да направи емисија во која, во живо, ќе го следат секојдневниот живот на еден обичен човек, во текот на 24 часа, седум дена во неделата. За таа цел, тие го ангажираат Ед, обичен службеник во видеотека.
Така прават сите (опера)

Така прават сите — опера во два чина на Волфганг Амадеус Моцарт.
1 Содржина
По наговор на Дон Алфонсо, двајца млади војници, Ферандо и Гулиелмо, сакаат да ја проверат чесноста на своите свршеници, сестрите Фиордилиџи и Дорабела. Затоа, тие кажуваат дека ќе одат во војна, а потоа се маскираат и им се додворуваат на девојките. На почетокот, сестрите ги одбиваат додворувачите. Но, тогаш се вмешува младата шанкерка Деспина, која прифаќа да посредува меѓу војниците и сестрите и ги убедува нив да ја прифатат понудата. Во вториот обид да допрат до сестрите, војниците се претвораат дека испиле отров, а тогаш настапува Деспина, во улога на лекар. Таа ги наговорува девојките да помогнат во лечењето на војниците, терајќи ги да направат прељуба.
Тогаш, Дорабела го избира маскираниот Гулиелмо (кој е свршеник на нејзината сестра). Така, Дорабела и Гулиелмо поминуваат убава вечер, а тој успева да ја земе сликата на нејзиниот вереник, а на нејзиното место да стави срце, кое понатаму станува доказ за нејзиното неверство. Фиордилиџи го одбива Ферандо (свршеникот на Дорабела) и затоа, Дон Алфонсо инсистира на нова нивна средба. Фиордилиџи е решена да се одбрани од искушението и сака да оди во логорот кај својот сакан, но Ферандо е упорен, не само поради опкладата, туку и воден од желбата да му се одмазди на Гулиелмо, кој ја освоил неговата сакана.
Потоа, маскираните војници и девојките склучуваат брак. На самиот чин на склучувањето на бракот, воената музика го најавува враќањето на војската и тогаш се откриваат измамата и прељубата.
Белодримска Клисура

Белодримската Клисура (албански: ''Gryka e Drinit të Bardhë'') е еден мал кањон, кој се наоѓа во југозападниот дел на Косово. Реката Бел Дрим тече низ кањонот. Кањонот е релативно краток, околу 900 метри со длабочина од 45 метри. На влезот во кањонот се наоѓа Свети Мост, стар отомански мост кој привлекува нуркачи од целиот Балкан. Кањонот на реката Бел Дрим кај Светиот Мост поради хидро-геоморфолошката вредност во 1986 година беше ставен под заштита како споменик на природата.
1 Географија
Белодримската Клисура се наоѓа веднаш до Свети Мост во близина на селото Ѕарѕ (општина Ораховац) на патот Ѓаковица - Призрен. Кањонот е морфолошко-хидролошки феномен со генетска, визуелна и образовна вредност. Тој е формиран за време на пост-лакустричниот период на езерото Дукаѓини. Неговото формирање беше условено од многу тектонски настани. Клисурата има типични кањонски одлики и содржи многу карбонатски формации.
2 Туризам
Се наоѓа веднаш до главниот пат кој ја поврзува Ѓаковица со Призрен. Посетуван е од голем број на странски туристи, како и месно население. Еднолакиот Свети Мост преку кањонот претставува уште една важна туристичка атракција во регионот. Конкуренција во "скокање од мостот" се одржува секоја година на која присуствуваат многу регионални натпреварувачи. И двете, мостот и клисурата се законски заштитени од 1986 година.
На горниот крај на кањонот можете да најдете пријатен ресторан во кој може да се јаде свежо уловена риба од реката Бел Дрим.
3 Галерија
Ноќен жерав (опера)

Ноќен жерав — опера на јапонскиот композитор Икума Дан.
1 Содржина
Приказната се одвива во мало планинско село во древна Јапонија. Селанецот Јохио живее со својата нежна и убава сопруга Цу. Еднаш, Јохио го спасил животот на еден жерав, извлекувајќи стрела од неговото тело. Без да знае, Јохио, жеравот се претворил во жена и станал негова сопруга. Сакајќи да го усреќи сопругот, Цу тајно ткае ткаенина од своите пердуви.
Селаните Содо и Унзу дознаваат за прекрасната ткаенина и го убедуваат Јохио дека него инеговата сопруга ги очекуваат убав живот и големо богатство во градот, ако Цу исткае иста таква ткаенина, но во поголеми димензии, за кои тие скапо ќе платат. Наивниот Јохио им верува на злобните соседи и ја наговара Цу да исткае повеќе од ткаенината.
Скршена од мислата за трагичните последици на натамошното ткаење, Цу паѓа во несвест во снегот. Јохио ја пренесува до огништето и не може да го разбере нејзиното душевно страдање. Цу го прашува, дали и понатаму го посакува богатството за кое му зборуваат соседите. Јохио, занесен од алчноста, ја убедува да продолжи со ткаењето. Натажена, Цу се повлекува во собата за да ја доврши работата.
Цу се враќа лебдејќи околу смртта и му ја предава скапоцената ткаенина на сопругот. Потоа, таа повторно се претвора во жерав и заминува во снежната квечерина на своето последно патување. Јохио сфаќа дека ја загубил скапоцената сопруга и стискајќи ја ткаенината во рацете, го гледа нејзиното исчезнување.
2 Изведба
Операта „Ноќен жерав“ била изведена на сцената на Македонската опера и балет премиерно на 3 јануари 2015 година во соработка со Токиската опера во чест на 20 години билатерални односи помеѓу Царството Јапонија и Република Македонија.
Кардинален број

Кардиналните броеви (|cardo, со значење „пресвртна точка“) — воопштување на природните броеви за опишување на кардиналноста на множествата.
Кардиналноста може да се објасни со помош на биективна функција. Две множества имаат иста кардиналност ако и само ако постои биекција меѓу елементите од двете множества. Во случајот на конечните множества, ова соодветствува со поимот на големина. Кардиналноста на конечно множество е природен број, т.е. бројот на елементи во множеството. Во случајот на бесконечните множества, однесувањето е многу посложено. множеството. Германскиот математичар Георг Кантор опишал како овој концепт од теоријата на множества може да се воопшти за бесконечните множества и како може да се пресметаат бесконечните кардинални броеви. Со неговата теорема тој покажал дека е можно бесконечните множества да имаат различна кардиналност, па така кардиналноста на множеството на реални броеви е поголема од онаа на множеството на природни броеви.
Кардиналноста на бесконечните множества се означува со симболот ℵ (ален, прва буква од хебрејското писмо), индексиран со цел број. Така на пример, кардиналноста на множеството на природни броеви <math>\N</math> („најмала“ бесконечност) изнесува ℵ<sub>0</sub>. Различните кардиналности на бесконечните множества овозможуваат образување на низа од повеќе алефи индексирани со редни броеви или:
:<math>\aleph_0, \aleph_1, \aleph_2, \ldots, \aleph_{\alpha}, \ldots.\ </math>
Природните броеви може да се употребуваат за две намени: првата, за да се прикаже бројот на елементи во конечно множество и втората, за да се определи подреденоста на елементот во подредено множество. Овие два концепта соодветствуваат еден на друг за конечните множества, па поради тоа е неопходно истото да се направи за бесконечните. Прикажувањето на подреденоста во подредено множество води до поимот за реден број, додека големината води кон поимот за кардинален број.
1 Поврзано
* Кардиналност
* Теорија на множествата
Планинарско друштво „Лисец“

„Лисец“ — македонско планинарско друштво, со седиште во Штип.
1 Историјат
Планинарското друштво „Лисец“ е основано во 1970 година.
2 Организација и менаџмент
Во рамките на ПД „Лисец“ постојат неколку секции: алпинистичка, спелеолошка, спасувачка и секција за водичи.
Седиштето на друштвото е во Штип, а тоа раководи и со планинарскиот дом „Вртешка“ на планината Плачковица. Уште од своето основање, ПД „Лисец“ е организатор на планинарскиот марш „Февруарски поход“, којшто по смртта на претседателот Трајковски е преименуван во „Марш Борис Трајковски“.
Претседател на ПД „Лисец“ е Александар Санев.
3 Активности
Членови на ПД „Лисец“ ги своиле сите повисоки врвови на Балканскиот Полуостров и во Европа, почнувајќи од Монблан, па до бројни врвови во Норвешка, Финска, Италија, на Алпите, на Татрите итн. Исто така, тие имаат освоено и неколку врвови во Африка и во Азија. Алпинисти на „Лисец“ имаат учестувано во освојувањето на врвот Манаслу на Хималаите, еднаш како дел од македонска експедиција, а еднаш во состав на македонско-австралиска експедиција. Во 1993 година, двајца членови на „Лисец“, Трајче Алексов и Зоран Читкушев, биле дел од австралиско-македонска експедиција на Монт Еверест, но тие двајца не стигнале до самиот врв: Читкушев стигнал до 7.200 метри, а Алексов до 8.500 метри. На преминот меѓу 2014 и 2015 година, тројца членови на друштвото, Трајче Алексов, Александар Санев и Кире Стојанов заминале во Патагонија, со цел да освојат неколку врвови на Андите.
Грињарова реакција

Грињарова реакција, или Грињарова синтеза, е спојна реакција во органската хемија во која доколку органомагнезиумовхалоген се спои со вода се добива алкан, доколку се спои со јаглерод диоксид се добива карбоксилна киселина, а доколку се спои со карбонилни соедининија (алдехид, кетон) се добива алкохол.
1 Реакции со Грињаров реагенс
1.1 Реакција меѓу Грињаров реагенс и вода
Грињаровите реагенси претставуваат алкил магнезиумови халогениди (RMgX). Во контакт со вода тие хидролизираат, а производ на ваквите реакции се алкан и магнезиум хидроксид халогенид.
1.2 Реакција меѓу Грињаров реагенс и јаглерод диоксид
Реакцијата меѓу Грињаров реагнес и јаглерод диоксид се одвива во две етапи. Првата етапа претставува адиција на Грињаров реагенс кон јаглердниот диоксид, а втората етапа претставува хидролиза на добиениот производ во присуство на разводнета киселина.
1.3 Реакција меѓу Грињаров реагенс и кетон
Реакцијата меѓу Грињаров реагенс и кетон се одвива во две етапи. Првата етапа претставува адиција на Грињаров реагенс кон двојната врска меѓу кислородот и јаглеродот, а втората етапа претставува хидролиза на добиениот производ во присуство на разводнета киселина.
1.4 Реакција меѓу Грињаров реагенс и алдехид
Реакцијата меѓу Грињаров реагенс и алдехид се одвива во две етапи. Првата етапа претставува адиција на Грињаров реагенс кон двојната врска меѓу кислородот и јаглеродот, а втората етапа претставува хидролиза на добиениот производ во присуство на разводнета киселина.
ATC код C04

1 C04A Периферни вазодилататори
1.1 C04AA 2-амино-1-фенилетанолни деривати
:C04AA01 Изоксуприн
:C04AA02 Буфенин
:C04AA31 Баметан
1.2 C04AB Имидазолински деривати
:C04AB01 Фентоламин
:C04AB02 Толазолин
1.3 C04AC Никотинска киселина и деривати
:C04AC01 Никотинска киселина
:C04AC02 Никотинил алкохол (пиридилкарбинол)
:C04AC03 Инозитол никотинат
:C04AC07 Циклоникат
1.4 C04AD Пурински деривати
:C04AD01 Пентифилин
:C04AD02 Ксантинол никотинат
:C04AD03 Пентоксифилин
:C04AD04 Етофилин никотинат
:QC04AD90 Пропентофилин
1.5 C04AE Ергот алкалоиди
:C04AE01 Ерголоид мезилати
:C04AE02 Ницерголин
:C04AE04 Дихидроергокристин
:C04AE51 Ерголоид мезилати, комбинации
:C04AE54 Дихидроергокристин, комбинации
1.6 C04AF Ензими
:C04AF01 Калидиногеназа
1.7 C04AX Други периферни вазодилататори
:C04AX01 Цикланделат
:C04AX02 Феноксибензамин
:C04AX07 Винкамин
:C04AX10 Моксисилит
:C04AX11 Бенциклан
:C04AX17 Винбурнин
:C04AX19 Сулкотидил
:C04AX20 Буфломедил
:C04AX21 Нафтидрофурил
:C04AX23 Буталамин
:C04AX24 Виснадин
:C04AX26 Цетиедил
:C04AX27 Цинепазид
:C04AX28 Ифенпродил
:C04AX30 Азапетин
:C04AX32 Фасудил
Томе Атанасов

Томе Атанасов (1984) — македонски обоист.
1 Животопис
Томе Атанасов е роден во 1984 година. Започнува да свири обоа во средото музичко училиште во Скопје во класата на Васил Атанасов. Во 2002 година добил стипендија на летната музичка академија „Интерлохен артс академи“ во САД, а од 2003 година продолжил да се усовршува во таа академија, во класата на професорот Даниел Столпер. Потоа, образованието го продолжил во Германија на Универзитетот за уметности во Есен со Пјер Фајт и Михаел Низеман. Меѓу неговите ментори се вбројуваат имиња на обоисти како Давид Валтер, Штефан Шили, Џосеф Робинсон, Илејн Дувас, Џон Мек, Алексеј Огринчук, Вошингтон Барела итн.Има реализирано рекорден број на преку илјада соло концерти низ светот во Германија, Франција, Шпанија, Ибица, Мајорка, Холандија, Белгија, Данска, Шведска, Швајцарија, Италија, САД, Кина, Ј.Кореја, Австралија, Нов Зеланд итн. во едни од најпрестижните концертни сали како Сиднеј Опера Хаус, Палау де ла музика Валенсија, Ла Скала Милано, Баерише Рундфунк, Минхен, Диселдорф, Келн, Бон, Хановер, Хамбург, Берлин, Шангхаи, Пекинг итн. Томе Атанасов е долгогодишен солист на Камерната Филхармонија од Келн и прв обоист на Националната Опера и Балет во Македонија.
2 Музичка кариера
Атанасов соработува со неколку германски оркестри, а истовремено, тој е член во неколку музички ансамбли:* триото „Атанасов“
* камерниот оркестар „Скопски солисти“
* камерниот оркестар „Симфонија“ од Софија.
*Младинска Филхармонија Келн
*Камерната Филхармонија од Келн
*Класична Филхармонија Бон
*Симфониски Оркестар Хаген
*Камерна Филхармонија Гутерсло
*Франкфурт Синфоникер
*Македонска Филхармонија
*Национална Опера и Балет
Томе Атанасов е добитник на повеќе награди во Македонија и во странство.
Ибар

Ибар (албански: ''Ibër'', ''Ibri'', црногорски/босански: ''Ibar'', српски: ''Ибар'') е река која тече низ Црна Гора, Србија и Косово, со вкупна должина од 276 км. Реката извира од планината Хајла, во Рожаје, источна Црна Гора, поминува низ Косово и се влева во реката Западна Морава, Централна Србија, во близина на Кралево.
Таа му припаѓа на Црноморскиот речен слив. Сливот на Ибар зафаќа површина од 8,059 км2, просечниот пад на водата во устието е 60 м<sup>3</sup> / с. Реката не е пловна.
1 Горен тек
Ибар извира со соединување на шест извори на планината Хајла во источниот дел на Црна Гора. Тече генерално во североисточен правец, минувајќи низ Ибарац, Рожаје, Радетина и Бач, за потоа да влезе во Србија. Минувајќи низ најјужниот дел на Рашкиот округ, тече низ неколку мали села, но ова е едно од најретко населените места на Србија. Во цела оваа област, реката нема поголеми притоки, но повеќе кратки потоци протекуваат од околните планини во неа. Исто така, во овој дел, таа претставува траса на една од двете главни патишта кои ги поврзуваат Србија и Црна Гора (Јадранска магистрала). Во близина на селото Витковиќи, таа се врти кон југ и влегува во Косово.
2 Среден тек
Продолжувајќи кон југ, реката минува низ Газивода, Зубин Поток, Угљаре, Зупче и Шипољ, достигнувајќи го градот Косовска Митровица. Таму, прави остра промена кон север течејќи низ Звечан, Слатина, Сочаница, Лепосавиќ, Дрен и Лешак, влегувајќи во Централна Србија кај селото Долно Јариње.
Во Газивода, реката станува брана, создавајќи го вештачкото езеро Газивода (11,9 км2 површина, надморска височина 693 метри, длабочина 105 m). Водата од езерото се користи за индустриски и рударски капацитети во областите на Косовска Митровица и Трепча. Подолу е создадена друга брана, езерото Придворице. Од овие езера беше планирано да биде пуштен канал за наводнување за површина од 300 км<sup>3</sup>, но планот не успеа да се реализира. Беше во склоп на хидросистемот Ибар-Лепенец, што требаше да го регулира водотекот Ибар-Лепенец-Ситница (вклучувајќи и еколошка заштита, канал за наводнување и производство на електрична енергија).
Во Косовска Митровица, реката влегува во предел богат со ридник на минерали во областа на западните падини на планината Копаоник, и тече во тој крај следните 100 км. Оваа област е особено богата со олово, цинк и сребро (рудниците Стари Трг, Лепосавиќ и Трепча).
На своето нагло свртување, Ибар ја добива својата најдолга (десна) притока, Ситница.
3 Долен тек
Течејќи кон север, сè уште низ западната страна на Копаоник, реката плови низ Рашка, Брвеник, Бела Стена, Баљевац, Ушче, Богутовац, Матарушка Бања, Жича и Кралево, за конечно да се влее во Западна Морава.
Овде, реката ги добива нејзините главни притоки: Рашка, Студеница и Лопатница, од левата страна, а Јосаница од десната страна.
Во овој дел, реката врежува 40 километри долга и 550 метри длабока Ибарска Клисура, што е природен пат за главната траса во овој дел од Србија, автопатот Ибар. Целата оваа област, долга 110 и широка 15-20 километри, е позната како ''Ибарски крај''.
4 Поврзано
*Реки во Црна Гора
*Реки во Косово
*Реки во Србија
Најдобрата понуда (филм)

Најдобрата понуда (италијански: ''La migliore offerta'') е италијански филм од 2013 година, во режија на Џузепе Торнаторе. Главните улоги ги играат: Џефри Раш, Џим Старџес, Доналд Сатерленд и Силвија Хоукс. Музиката за филмот ја компонирал Енио Мориконе.
1 Содржина
Вирџил Олдман (го игра Раш) е богат, познат и бескрупулозен човек кој го жртвува приватниот живот поради својата страст кон собирање уметнички дела. Најголема радост му причинува неговата тајна збирка на женски портрети од секоја уметничка епоха и од секој жанр, што ја собирал на нечесен начин, со помош на пријателот Били Вислер (го игра Сатерленд). Кога една наследничка, Клер (ја игра Хоукс) бара совет од Вирџил за да ги продаде уметничките дела што ги наследила од родителите, тој се нервира, зашто таа сака да комуницираат само по телефон. Набрзо, оваа мистерија го опседнува и Вирџил мисли дека се работи за совршена жена, која сигурно е преубава, умна и недостижна. Неговиот пријател Роберт (го игра Старџес) му помага да воспостави поблизок однос со Клер.
Тилда Свинтон

Тилда Свинтон (англиски: ''Katherine Matilda Swinton''; р. Лондон'','' 5 ноември 1960) — британска филмска глумица.
1 Животопис
Според нејзиното признание, додека живеела во Лондон, неколку години се издржувала од парите кои ги заработувала од обложување на коњски трки. За време на снимањето на филмот „Само љубовниците преживуваат“, Свинтон преживувала тешки мигови, зашто во меѓувреме се разболела и починла нејзината мајка. Според таблоидите, Свинтон живее во полигмна врска со двајца мажи, но таа го демантирала тоа, иако признала дека во нејзиниот живот има двајца мажи: Џон Брн, таткото на нејзините близнаци Ксавиер и Онор, додека таа живее со децата и со партнерот Сандро Куп. Во 2014 година, магазинот „Џи кју“ ја избрал Свинтон за жена на годината.
2 Филмска кариера
Во 2007 година, Свинтон ја добила наградата „Оскар“ за улогата на адвокатката Карен Краудер во филмот „Мајкл Клејтон“. Позначајни улоги на Свинтон се и: вампирката Ив во филмот на Џим Џармуш „Само љубовниците преживуваат“; злобната Мејсон во филмот на Понг Џун Хо „Мразокршач“; и улогата на Мадам Д. во филмот на Вес Андерсон „Гранд хотел Будимпешта“.
Географија на Косово

Република Косово се наоѓа во централниот дел на Балканскиот Полуостров. Се граничи со: Србија на север и исток, Црна Гора на запад, Албанија на југозапад и Македонија на југ. Зафаќа површина од 10,887 км<sup>2</sup>. Главен град, а воедно и најголем, е Приштина.
1 Релјеф
Релјефот на Косово е составено од двете големи котлини Косово или Косовско Поле (во централниот и и источниот дел) и Метохија (во западниот дел) кои се одделени со висорамнината и регион Дреница и планината Црнолева. На запад од Метохија кон границите со Албанија и Црна Гора се издигнува планинскиот масив Проклетие со највисокиот врв Ѓаравица со 2622 метри (највисок во државата); на масивот се надоврзува планината Паштрик. На југ кон границата со Македонија се издигнува Шар Планина.
2 Води
Реките на Косово даваат вода на три речни слива: јадранскиот, егејскиот и црноморскиот. Јадранскиот слив е претставен преку целиот речен слив на реката Бел Дрим во Метохија, црноморскиот преку реките Ибар и Биначка Морава во Косово, а егејскиот слив е претставен преку реката Лепенец која се влева во Вардар во Македонија во близината на селото Злокуќани кај Скопје. Реката Неродимка е единствената река во Косово која по пат на природна бифуркација дава вода и на егејскиот и на црноморскиот речен слив.
3 Население
Официјален попис на населението на Косово немало уште од 1989 година кога Косово броело 1.677.000 жители, од кои Албанци биле 77,42%, Срби биле 13,22%, Муслимани (Горанци и Бошњаци) 3,70%, Роми 2,15% итн. Косово имало и најголем природен прираст на населението во поранешната СФРЈ со 25,3% (наталитет 31,8%).
Но, по косовската криза во 1999 година етничкиот состав на покраината е драстично променет, поради иселувањето на околу 200.000 Срби и друго неалбанско население. Според пописот од 2011 година, Косово има 1,733,872 жители.
4 Територијална поделба
Територијата на Косово се состои од две поголеми региони, Косово и Метохија. Косово го зазема источниот дел од територијата, а додека Метохија се наоѓа на западна страна. Територијата на Косово административно е поделена на 7 окрузи и 24 општини. Главен град на Косово е Приштина, а воедно Приштина е и главен центар на округот Приштина.
Округ, Главен град, Површина км<sup>2</sup>, Насевелниево 2002 (ранг), Населениена км<sup>2</sup>, Општини
Ѓаковица , Ѓаковица, 1042, 242.077, 232
Гнилане , Гнилане
Косовска Митровица , Косовска Митровица
Пеќ , Пеќ
Приштина , Приштина
Призрен , Призрен
Урошевац , Урошевац
Спред УНМИК, како второстепени административни единици се оштините.
5 Поврзано
*Историја на Косово
*Градови во Косово
Ширли Темпл

Ширли Темпл (англиски: ''Shirley Jane Temple'') (23 април 1928, Санта Моника, Калифорнија, САД — 10 февруари 2014, Вудсајд, Калифорнија, САД) — американска филмска глумица.
1 Животопис
Ширли Темпл е родена на 23 април 1928 година во Санта Моника, Калифорнија. Кон крајот на 1960-тите, Темпл влегла во американската политика и била републикански кандидат за Конгресот, а подоцна станала дипломат. Темпл починала од природна смрт на 10 февруари 2014 година, во својот дом во Вудсајд, Калифорнија.
2 Филмска кариера
Ширли Темпл се прославила во 1930-тите, како дете-глумица во Холивуд, а првата улога ја одиграла на тригодишна возраст. Со филмовите „Стани и навивај“, „Сјајни очи“ и „Малиот полковник“, таа станала голема ѕвезда, а веќе на шестгодишна возраст добила специјален „Оскар“ и до ден-денес, таа е најмладата добинтичка на оваа награда. Во текот на својата кариера, таа снимила 43 филма, но подоцна имала големи проблеми да ја одржи својата кариера и на возраст од 22 години се повлекла од филмската индустрија.
Сукот

Сукот или Сеници (|סוכות или '''' или ''''), наречен и Празник на колибите — еврејски празник кој се празнува на петнаесеттиот ден од месецот тишри (се менува од крајот на септември до крајот на октомври). Тој е еден од трите празници за поколение ('''') на којшто израелските племиња оделе на поколение во Ерусалимскиот храм.
Празникот трае седум дена во Израел и осум во еврејската дијаспора. Првиот ден (втор ден во дијаспората) е шабат, ден во којшто работењето е забрането, по што следуваат средишни денови наречени Хол ха-Моед. Фестивалот завршува исто така на шабат, кој е наречен Шмини Ацерет (два дена во дијаспората, каде што вториот се нарекува Симхат Тора). Секој ден од празникот, задолжително е спроведување на церемонија со четири билки.
Хебрејскиот збор '''' е множина од ''сука'', со значење „сеница“ или „колиба“, што претставува ѕидна конструкција покриена со ''схах'' (растителен материјал како обраснатост или лисја од палма). Суката има за цел да послужи како сеќавање на видот на кршливи живеалишта во коишто, според Тората, се населиле израелските племиња за време на нивното 40-годишно патување во пустината по Егзодусот во Египет. За време на празникот, оброците се јадат во суката и многу луѓе исто така спијат во неа. Сука исто така е назив на привремено живеалиште во коешто се населувале земјоделците за време на жетва.
1 Поврзано
* Сука
* Еврејски календар
Мајк Николс

Мајк Николс (англиски: ''Mike Nichols'') (6 ноември 1931, Берлин, Германија — 19 номеври 2014, Менхетен, Њујорк, САД) — американски филмски режисер.
1 Животопис
Мајк Николс е роден како Михаел Игор Печковски (''Michael Igor Peschkowsky''), на 6 ноември 1931 година, во Берлин. Николс починал на 19 номеври 2014 година од срцев удар.
2 Кариера
Својата кариера, Николс ја почнал како комичар во 1950-тите, како дел до дуото „Николс и Меј“. Подоцна тој бил успешен театарски режисер на Бродвеј, а работел и на телевизиски проекти. Во 2004 година, на каналот „ХБО (''НВО'')“ премиерно била прикажана тв-серијата „Ангели во Америка“, која му ја донела наградата „Еми“. Со тоа, тој се вброил режисерите кои успеале да ги освојат наградите „Оскар“, „Греми“, „Тони“ и „Еми“. Инаку, Николс е четирикратен добитник на „Оскар“, а се прославил со филмовите „Дипломец“ и „Кој се плаши од Вирџинија Вулф“.
Студено во јули

Студено во јули (англиски: ''Cold in July'') е американски филм од 2014 година, во режија на Џим Микл. Главните улоги ги играат: Сем Шепард, Дон Џонсон, Мајкл Ц. Хол, Вајат Расел и Ванеса Шо.
1 Содржина
Додека ги истражува непознатите звуци во својата куќа, една јулска ноќ во Тексас, во 1989 година, семејниот човек Ричард Дејн (го игра Хол) го убива крадецот Фреди (го игра Расел). Локалните полицајци се рамнодушни за овој инцидент, задоволни што е „трггнат“ уште еден престапник. Во градот го сметаат за херој, но тој е исплашен за сигурноста на своето семејство, бидејќи во градот пристигнува татко му на Фреди Расел, Бен (го игра Шепард), кој е поранешен затвореник и гладен за одмазда. Наскоро, Ричард дознава дека е учесник во една опасна голема игра.
АГ2Р Ситроен Тим

АГ2Р-Ла Мондијал (|Ag2r-La Mondiale; кратенка на екипата според UCI: ALM, порано АГ2Р Превојанс) — француска професионална велосипедска друмска екипа, која настапува во рамките на Светската турнеја. Нејзини спонзори се групата АГ2Р, француска осигурителна компанија и пензиски фонд и групата Ла Мондијал, француски меѓународен пензиски фонд и осигурување на недвижности.
1 Состав на екипата
Астана Казахстан Тим

:''Оваа статија е за велосипедската екипа. За главниот град на Казахстан порано наречен Астана, видете Нур-Султан. За други значења видете Астана (појаснување).''
Астана Казахстан Тим (кратенка според UCI: AST) — професионална друмска велосипедска екипа спонзорирана од Самрук-Казина, група на државни претпријатија од Казахстан и именувана по нејзиниот главен град Астана, денес наречен Нур-Султан. Астана станала UCI World Tour екипа при самото основање на екипата во 2007 година. По големиот допинг скандал во кој бил вклучен казахстанскиот возач Александар Винокуров било променето раководството на екипата за сезоната 2008. Тогаш екипата била предводена од Јохан Брујнел, поранешен менаџер на екипата УС Постал/Дискавери Ченл. Иако Астана под водството на Брујнел била многу успешна, во составот биле вклучени победникот на Гранд Тур Алберто Контадор, како и Андрејас Кледен, екипата се соочила со финансиски колапс во мај 2009 година. Битката за контрола на екипата поврзана со враќањето на Винокуров за Вуелта а Еспања 2009 предизвикала Брујнел и најмалку четиринаесет возачи да заминат кон крајот на сезоната 2009, најмногу кон . Само четири шпански возачи, вклучувајќи го Контадор и најголем дел Казахстанци останале во екипата за 2010 година. Сите четворица Шпанци ја напуштиле екипата во 2011 година и се приклучиле на .
1 Состав на екипата
1.1 2016
<noinclude>
Музика на срцето

Музика на срцето (англиски: ''Music of the Heart'') — американски филм од 1999 година, во режија на Вес Крејвен. Главните улоги ги играат: Мерил Стрип, Глориа Естефан и Анџела Басет.
1 Содржина
Роберта (ја игра Стрип) е наставничка во основно училиште во Харлем, каде дисциплината е поважна од уметноста. Но, Роберта верува дека музиката ќе им ја даде на децата смислата која ќе има непроценлива вредност во нивниот живот. И покрај незаинтересираноста на училишната управа и малиот буџет, таа се бори да ја оствари својата цел.
Чарли и фабриката за чоколади

Чарли и фабриката за чоколади (англиски: ''Charlie and the chocolate factory'') — американски филм од 2005 година, во режија на Тим Бартон. Главните улоги ги играат: Џони Деп, Дејвид Кели, Фреди Хајмор, Хелена Бонам Картер, Ноа Тејлор и Кристофер Ли.
1 Содржина
Чарли Бакет е момче кое живее во сиромашно семејство. Откако татко му (го игра Тејлор) останува без работа, мајката (ја игра Бонам Картер) се грижи да го прехрани семејството, а Чарли помага онолку колку што може. Неговиот сон е да ја посети најпознатата фабрика за чоколади на светот, чиј сопственик е чудниот Вили Вонка (го игра Деп), кој еден ден одлучил да ги отпушти сите работници, но на таинствен начин фабриката продолжила да работи. Еден ден, луѓето дознаваат дека Вили Вонка ставил по една златна карта во пет чоколади. Во светот започнува хистерична потрага по златните карти кои на добитниците ќе им овозможат да ја посетат фабриката, а еден од нив ќе добие специјална награда. Откако случајно пронаоѓа една банкнота на улицата, Чарли купува чоколада и во неа ја открива последната златна карта. Така, предводен од дедо му Џо (го игра Кели), тој ја посетува фабриката, заедно со едно дебело дете од Германија, со ќерката на еден англиски фабрикант и со две деца од САД. Вонка ги води на прошетка низ необичната фабрика во која течат реки и водопади од чоколада, а работат џуџуња. За време на прошетката, четирите непослушни деца страдаат на различни начини и така, Чарли ја добива главната награда: Вонка го назначува за наследник, но под услов да го напушти семејството. Меѓутоа, Чарли ја одбива понудата. По некое време, Чарли и Вонка се среќаваат повторно при што Чарли дознава за несреќното детство на Вонка, чиј татко (го игра Ли) му забранувал да јаде слатки, така што тој го напуштил својто дом и целиот живот го поминал без родителска љубов. Со помош на Чарли, Вонка се помирува со својот татко и истовремено станува дел од семејството Бекет.
На врвовите од прстите

На врвовите од прстите е американски филм, во режија на Метју Брајт. Главните улоги ги играат: Метју Меконахи и Гери Олдман.
1 Содржина
Керол е талетнирана сликарка и независна жена, која се вљубува во Стивен, а за него не знае ништо, освен дека ѝ се допаѓа. Кога таа ќе остане бремена, Стивен ја открива мрачната тајна за неговото семејство: сите членови на семејството се џуџиња, освен него, а тоа е случај и со неговиот брат-близнак, Ролфи. Керол и Стивен мора да се соочат со фактот дека можеби и нивното бебе ќе биде џуџе.
Шрек засекогаш

Шрек засекогаш (англиски: ''Shrek Forever After'') — американски анимиран филм од 2010 година, во режија на Мајк Мичел. Главните улоги ги играат: Мајк Маерс, Еди Марфи, Камерон Дијаз, Антонио Бандерас, Џон Клиз и Џули Ендрјус. Ова е четврти дел од серијалот за Шрек.
1 Содржина
Шрек и Фиона (гласот го позајмува Дијаз) живеат здодевен семеен живот во дворецот на нејзиите родители. На Шрек (гласот го позајмува Маерс) му станува здодевно и тој посакува повторно да биде стариот вистински огар, кој живеел во мочуриштето. Лошиот Румпелситлцкин му нуди договор со кој Шрек ќе се врати во времето пред да ја запознае Фиона и Шрек го потпишува, но не е свесен за последиците од таа одлука.
Подоцна, тој го среќава Магарето, но не се сеќава на него. Во меѓувреме, Румпел се здружил со вештерките со намера да завладее со кралството, а Фиона е водач на огарите, кои се борат против Румпел. Шрек и магарето пристигнуваат во логорот во кој се кријат огарите, а Фиона не го познава. Започнува востанието против Румпел, но огарите се победени и Фиона е заробена. Сепак, Шрек, Магарето и Мачорот во чизми (гласот го позајмува Бандерас) влегуваат во замокот на Румпел и ја уништуваат неговата магија, ослободувајќи ги Фиона, огарите и кралството. Така, Шрек и Фиона повторно се заедно.
Дон Џон (филм)

Дон Џон (англиски: ''Don Jon'') — американски филм од 2013 година, во режија на Џозеф Гордон-Левит. Главните улоги ги толкуваат: Џозеф Гордон-Левит, Скарлет Јохансон, Џулиeн Мур, Тони Данза и Глини Хидли.
1 Содржина
Џон Мартело (го игра Гордон-Левит) е силен, згоден и добар тип од стар ков. Пријателите го викаат Дон Џон, затоа што тој има способност да освои нова жена секој викенд. Сепак, за него, дури и најубавото заведување не може да се спореди со задоволството што го чувствува дома, кога гледа порнографски филмови на компјутерот. Истовремено, Барбара Шугармен (ја игра Јохансон) е паметна, убава и добра девојка од стар ков.
Џо Кокер

Џон Роберт Џо Кокер (англиски: ''John Robert "Joe" Cocker'') (20 мај 1944, Шефилд, Јоркшир, Обединето Кралство - 22 декември 2014, Крофорд, Колорадо, САД) бил британски блуз и рок пејач.
1 Животопис
Џо Кокер е роден на 20 мај 1944 година, во Шефилд.
Во 2007 година, Кокер бил одликуван со орден (OBE) - офицер на Британската Империја за неговиот придонес во музиката.
По долго боледување од рак на белите дробови, Џо Кокер починал на 22 декември 2014 година, во својот дом во Крофорд, Колорадо.
2 Музичка кариера
Музичката кариера ја започнал на 15 години во родниот Шефилд настапувајќи за бендот ''The Avenger'' под уметничкото име Венс Арнолд. Потоа соработувал со бендовите ''Big blues'' и ''The Grease band''. Во 1969 гостувал во емисијата шоуто на Ед Саливен. Бил препознатлив по својот моќен и рапав глас, спазматичните движења на телото на бината (што претставува еден вид диригирање) и по преработките на популарни песни.
Првиот голем хит од 1969 е ''With a Little Help from My Friends'' - преработка на песната од „Битлси“, каде што соло гитара свири Џими Пејџ. Истата година настапува и на фестивалот во Вудсток. Успешна е и преработката на ''She Came In Through the Bathroom Window'' исто од Битлси, а најголем хит од тој период е ''The Letter'' од албумот ''Mad Dogs and Englishmen''.
Во текот на четиридецениската кариера, Кокер снимил 40 албуми. Неговата кариера била сериозно разнишана во текот на 1970-тите, поради проблемите со алкохолот и дрогата. На музичката сцена се вратил во 1982 година, кога го снимил дуетот со Џенифер Ворнс „Горе каде што припаѓаме (Up Where We Belong)“, која била дел од музиката за филмот „Офицер и џентлмен“. Песната станала голем хит, а тие ја освоиле наградата „Греми“.
Екесломполо

Екесломполо (фински: ''Äkäslompolo'') е село во Општина Колари во Лапонија, Финска. Се наоѓа веднаш до езерото со истото име, северозападно од градот Колари. Екесломполо имаше 394 жители на 31 декември 2005 година.
Екесломполо е, заедно со Јулесјерви, најважното место на ски-центарот Јулестунтури, исто така познат како Јулес скратено. Ски-центарот има вкупно 330 километри на крос-кантри ски-патеки и 61 алпски скијачки патеки со 29 ски-лифтови. Во лето Екесломполо е популарен меѓу туристите, риболовците, кајакарите и други ентузијасти за на отворено. Постојат неколку хотели и повеќе домови во областа.
1 Наводи
Јулес

Јулес или Јулестунтури (фински: ''Ylläs'' или ''Yllästunturi'') е 718 метри висок ридест предел во општина Колари во Лапонија, Финска. Постојат две села во близина на Јулес: Екесломполо на северната страна и Јулесјерви на јужната. Тие се поврзани со пат долг 11 километри, околу ридот. Двете села остваруваат голем дел од своите приходи од туризмот.
Јулес е популарен скијачки центар, најмногу од типот на крос-кантри и спуст. Маркетинг слоганот на областа е "Ylläs on ykkönen!" ("Јулес е број еден!"). Јулес е вториот најголем ски-центар во Лапонија, по Леви. Многу компании кои се во близина на Јулес го презеле името на ридот како сопствено, како што се спортскиот клуб ''Ylläksen Nousu'' во Екесломполо.
Јулес е највисок ридест предел во Финска, каде можете да најдете ски-лифтови.
Во областа Јулес постојат:
*330 километри крос-кантри патеки, 38 километри се осветлени
*61 ски-патеки
*29 ски-лифтови
Други ридести области во близина се:
*Kukastunturi
*Lainiotunturi
*Kuertunturi
*Kesänki
*Pyhätunturi
*Aakenustunturi
Најблиската железничка станица е во Колари, а најблискиот аеродром е во Китила.
Јулес беше домаќин на тринаесеттите Зимски олимписки игри 1995.
Јулес е, исто така, популарно туристичко одредиште во текот на летните месеци со активности како пешачење, велосипедизам, риболов и кајакарство, сите достапни за посетителите да уживаат. Гондолата е отворена во текот на летната сезона, што прави лесно да се достигне врвот на ридот и да се ужива во глетката.
Пукање во „Шарли Ебдо“

На 7 јануари 2015 околу 11 часот по средноевропско време тројца маскирани напаѓачи, вооружени со автоматски пушки, упаднале во седиштето на француското сатирично списание „Шарли Ебдо“ (''Charlie Hebdo''). Во таа прилика отвориле оган на вработените и членовите во редакцијата, како и на припадниците на полицијата кои се обиделе да интервенираат, пред да успеат да избегаат со автомобил.
Напаѓачите влегле во зградата и почнале да пукаат со автоматско оружје, извикувајќи „Алаху Акбар“ (Алах е голем). За време на нападот биле испукани околу 50 куршуми.
Во текот на нападот загинале најмалку 12 луѓе, вклучувајќи и два припадници на полициските сили, како главниот уредник Стефан Шарбоније и тројца водечки карикатуристи.
Селенга

Селенга |Селенга́) или Селенге (|Сэлэнгэ мөрөн; |Сэлэнгэ гол, Сэлэнгэ мүрэн — важна река во Монголија и Република Бурјатија, Русија. Се образува од реките Идер и Делгер и на крајот се влева во Бајкалското Езеро. Има вкупна должина од 992 км според едни, а 1.024 км според други извори. Во нејзиното настанување учествува системот Енисеј-Ангара. Има истек од 935 м<sup>3</sup>/с кој завршува во Бајкалското Езеро, и со тоа сочинува речиси половина од речниот дотек во езерото, образувајќи делта со површина од 680 км<sup>2</sup>.
Името потекнува од евенскискиот поим ''селе'' (железо) и наставката ''-нга''. По реката е наречена и покраината Селенге во северна Монголија. На монголски пак, глаголот ''селех'' значи „плива“.
1 Поврзано
* Ангара (река)
* Бајкалско Езеро
* Список на реки во Монголија
Херпетологија

Херпетологија — гранка на зоологијата која се занимава со изучување на водоземците (жаби, дождовници, мрморци, безножни) и влекачите (змии, гуштери, прстенари, желки, крокодиловидни. туатари). Батрахологијата е поддисциплина на херпетологијата која ги изучува исклучиво водоземците.
Оваа гранка се занимава со проучување на ладнокрвните (поикилотермни и ектотермни) четириношци, наречени „херпетофауна“. Според оваа определба, тука не спаѓаат рибите, но стручњаците од областа на херпетологијата често се здружуваат со ихтиолозите и вршат заеднички истражувања и издаваат трудови со цел разменување на наоди и идеи помеѓу овие научници. Една од највидните организации од овој вид е Американското друштво на ихтиолози и херпетолози.
Најзначајна група во Македонија е Херпетолошката секција при Истражувачко друштво на студенти биолози (ИДСБ).
Херпетологијата нуди поволности за човештвото со изучувањето на водоземците и влекачте во сеопштата екологија, особено поради чувствителноста на водоземците кон промени на околината — со ова се добива забележливо предупредување за луѓето дека се случуваат промени во животната средина. Некои токсини што ги излачуваат влекачите и водоземците наоѓаат примена во медицината. На пример, некои змиски отрови се користат за добивање на антикоагуланти (средства против згрутчување на крвта) за настрадани од мозочен и срцев удар.
1 Поврзано
* Офиологија
* Ихтиологија
Инеос Гренадиерс

Тим Инеос (кратенка според UCI: INS; во периодот 2010-2019 позната како Тим Скај) — британска професионална друмска велосипедска екипа, која настапува во Светската турнеја. Екипата има седиште во Манчестер, Англија, со логистичка база во Белгија и оперативна база во Италија. Екипата е предводена од поранешниот директор на британската велосипедска федерација, Дејв Брејлсфорд.
Целта на Тим Скај била „да победат на Тур де Франс за пет години“ откако ги исполниле првичните очекувања од 2010 година и целта „да го создадат првиот британски победник на Тур де Франс за пет години“. Скај ја постигнала првичната цел од 2010 во 2012 година кога Бредли Вигинс победил на Тур де Франс 2012, станувајќи првиот британски победник во историјата, додека сонародникот Крис Фрум завршил како второпласиран. Подоцна, Фрум победил на Тур де Франс 2013, така што ја постигнале целта на Тим Скај двапати, за време на првичниот одреден временски период.
1 Состав на екипата
Трек-Сегафредо

Трек-Сегафредо (кратенка спорред UCI: TFS) — професионална друмска велосипедска екипа со лиценца во САД. Порано се нарекувала РадиоШек-Нисан, во 2014 година, Трек ја презел сопственоста на екипата и неговата лиценца за настап во Светската турнеја.
1 Состав на екипата
1.1 2016
<noinclude>
Премет

Премет (албански: ''Përmet''; грчки: ''Πρεμετή'') — град во Албанија. Населението на градот изнесува 7.717 жители. Низ него минува реката Војуша.
Според едно предание, местото го добило своето име по извесен јунак кој бегал од неговите гонители и решил да се „преметне“ (фрли) од градската карпа за да не падне жив во рацете на душманот.
Крума

Крума (албански: Krumë) — град во Албанија. Градот е седиште на Општина Хас. Насечението на градот изнесува 6.682. Се наоѓа во севериосточниот дел на државата, во подножјето на Крумските Планини. Во негова близина има извор на вода наречен Врела од кој се снабдуваат жителите на ова подрачје.
ATC код C03

1 C03A Нископотенцијални диуретици, тиазиди
1.1 C03AA Тиазиди, чисти
:C03AA01 Бендрофлуметиазид
:C03AA02 Хидрофлуметиазид
:C03AA03 Хидрохлоротиазид
:C03AA04 Хлоротиазид
:C03AA05 Политиазид
:C03AA06 Трихлорметиазид
:C03AA07 Циклопентиазид
:C03AA08 Метиклотиазид
:C03AA09 Циклотиазид
:C03AA13 Мебутизид
:QC03AA56 Трихлорметиазид, комбинации
1.2 C03AB Тиазид и калиум во комбинација
:C03AB01 Бендрофлуметиазид и калиум
:C03AB02 Хидрофлуметиазид и калиум
:C03AB03 Хидрохлоротиазид и калиум
:C03AB04 Хлоротиазид и калиум
:C03AB05 Политиазид и калиум
:C03AB06 Трихлорметиазид и калиум
:C03AB07 Циклопентиазид и калиум
:C03AB08 Метиклотиазид и калиум
:C03AB09 Циклотиазид и калиум
1.3 C03AH Тиазиди, комбинации со психолептици и/или аналгетици
:C03AH01 Хлоротиазид, комбинации
:C03AH02 Хидрофлуметиазид, комбинации
1.4 C03AX Тиазиди, комбинации со други лекови
:C03AX01 Хидрохлоротиазид, комбинации
Ориана Сабатини

Ориана Габриела Сабатини, позната и само како Ориана (Буенос Аирес, 19 април 1996), е актерка, пејачка и модел во Аргентина. Најпозната е по улогата на Азул во теленовелата Aliados.
1 Животопис
Родена е во 1996 година, како ќерка на Освалдо Сабатини, аргентински глумец и претприемач, и Катерин Фулоп, глумица од Венецуела; има сестра по име Тицијана. Таа, исто така, е внука на познатата поранешна тенисерка Габриела Сабатини.
Од 2014 до 2017 година била во врска со Хулијан Серано, нејзин колега од серијата Aliados. Од летото 2018, Ориана е во врска со фудбалерот на , Пауло Дибала, со кој живеат во Торино, Италија.
2 Кариера
Својата уметничка кариера ја започнала од рана возраст, одејќи на часови по пеење, пијано и театар. Студирала две години на институтот Хулио Чавес и една година во Њујоршката филмска академија. За првпат на телевизија се појавила во 2011 година во уругвајската теленовела ''Porque te quiero así'', во улогата на ''Росио''.
2.1 2013: Aliados
Во 2013 година, Сабатини станува главен женски лик во серијата '' Aliados '', со продуцентот Крис Морена и Telefe емитувана низ Латинска Америка на Фокс, каде што ги играла ликовите на Луз Азул и Медина. Исто така е добитник на наградата "Најдобар дебитант" на Детскиот Избор на Аргентина во 2013 година.
3 Филмографија
3.1 Филмови
*''Pérdida'' (2018)
*''Qué te juegas?'' (2019)
3.2 Телевизија
*'' Porque te quiero así'' (2011)
*''Aliados'' (2013)
*''Secreto bien guardado'' (2018)
*''Kally's Mashup'' (2018)
*''God's Equation'' (2020)
4 Дискографија
4.1 Синглови
*2014 – ''Love is Louder'' (со Хулијан Серано)
*2017 – ''Love Me Down Easy''*2017 – ''Stay Or Run''*2018 – ''What U Gonna Do''*2018 – ''False Start''*2019 – ''El Último Tango''
Прењас

Прењас (|Prrenjas или ''sq'') — мал град во Албанија. Населението на градот брои 8.257. Се наоѓа во југоисточниот дел на државата во Областа Елбасан, на неколку километри западно од Лин и брегот на Охридското Езеро.